Assistenttræneren Peter Enevoldsen forlader SønderjyskE. Fremover skal han være assistenttræner i Randers FC. Det erfarer bold.dk.

Claus Nørgaard blev torsdag præsenteret som ny SønderjyskE-træner, men nu skal sportschefen Hans Jørgen Haysen på jagt efter endnu en træner til Haderslev-klubben.

bold.dk erfarer, at klubbens nuværende assistenttræner Peter Enevoldsen afløser Randers FC's Thomas Thomasberg, der tidligere på ugen blev præsenteret som ny cheftræner i Hobro fra 1. division.

SønderjyskE’s populære assistenttræner kom til klubben i 2011, hvor han siden har været både Lars Søndergaard og Jakob Michelsens højre hånd.

bold.dk erfarer, at Enevoldsen vil blive præsenteret som ny assistenttræner hos kronjyderne i morgen, hvor han også tiltræder.

maria@bold.dk

Støt Randers FC og støt vores sponsorer.